Polisiekommissaris ontken noodtoestand weens studentebetogings | Maroela Media
Polisiekommissaris ontken noodtoestand weens studentebetogings
Khomotso Phahlane, waarnemende nasionale polisiekommissaris, het Maandag die moontlikheid van 'n noodtoestand uitgesluit ná gewelddadige botsings tussen die polisie en studente op verskeie universiteitkampusse.
Phahlane het die studente versoek om selfbeheersing toe te pas ná gewelddadige betogings by die Universiteit van die Witwatersrand (Wits) oorgespoel het na die strate van Braamfontein waar betogers onder meer 'n bus aan die brand gesteek het
"Ons glo dat gesonde verstand sal seëvier. Ouers moet hul rol speel. Akademici moet hul deel bydra. Godsdienstige leiers en ander rolspelers moet aktief deelneem. Ons kan nie onsself in 'n noodtoestand bevind nie," het hy aan verslaggewers in Pretoria gesê. "Indien en wanneer dit moet gebeur, is daar prosesse wat geaktiveer kan word, maar ons glo ons is ver van 'n noodtoestand af. Dit is 'n kwessie waarmee ons in 'n beperkte spasie sukkel, by onderriginstansies."
Phahlane het volgehou kriminele elemente misbruik die studente se stryd om gratis onderrig om hul eie belange te bevorder. "Die bewyse wat ons het, dui daarop dat dit nie meer 'n #FeesMustFall-saak is nie. Ons het gesien misdadigers trek voordeel uit die situasie. Mense met bymotiewe het die #FeesMustFall-inisiatief geïnfiltreer."
Dankie Generaal vir jou Leierskap.
Ja Generaal almal moet hul kant bring – akademici, kerkleiers en ouers. Maar WAAROM BRING DIE POLISIE NIE OOK SY KANT NIE?
Hoe kan gesonde verstand seëvier as daar GEEN verstand is nie???? Regtig?
Back to basics is sy woorde wat hy so graag herhaal …is dit nou basics en dit gaan so …basically doen julle byna niks !
Lyk my die probleem is by "menseregte". Van mylewe is die betogers se geweld met mag onderdruk. Nou is daar "menseregte" wat die reg tot geweld insluit.